钦定古今图书集成/历象汇编/乾象典/第058卷 > 《老人星赋》郗昂
## 钦定古今图书集成/历象汇编/乾象典/第058卷 > 《老人星赋》郗昂

鲁大夫登大库，观上元，端北辰以正象，望南极之穹
天。辨列宿之高映，见丈人之独悬。色荧煌以夺目，形
皎洁而临边。候德至而浮彩，副时和而应躔。尔其元
鸟司分，苍龙御历，节春秋而隐见，当丙丁而的烁。且
遗光以表庆，亦应祉而纯锡。故《经》曰：“其国泰，其星明。”
天垂象，物与祯。循晷度而靡替，顺璇衡而则呈。其座
也，一符帝者之一位；其义也，寿契烝哉之寿名。元武

影而交朗，九月腾华而吐孕。此乃王泽弘，天瑞作。恒
星转耀而同焕，布景摇辉以相薄。初升穹昊，月午而
孤烛犹燃；末映疏林，夜久而圆珠未“落。景贶繁集，灵
机众伙。臣望气以敷奏，君向阳而拱坐。虽戬谷而自
天，实休征之在我。骍芒下射，灭草莽之飞萤；紫焰旁
融，掩榆关之流火。老人彰矣，成此《乾文》；老人出矣，赞
此《明君》。书《玉牒》以垂范，纪缃图而播芬。自古为天官
者，莫不察时变，纪殊尤。唐昧擅誉于南楚，史佚专美
于西周。宋则子韦遐”鉴，郑乃裨灶深求。殷馗纵眺，识
曹公之肇迹；李郃凝目，知汉使之将游。余非曩昔之
群彦，愧懵学于前修，徒循甘石之遗旨，愿献祐而归
休。